recursal/SuperWikiNEXT-32B huggingface dataset:
Στήλη των Φαρσάλων, περ. 470-460, Λούβρο
Ο **αυστηρός ρυθμός**, ή **πρώιμος κλασικός ρυθμός**, υπήρξε κυρίαρχο ιδίωμα της αρχαιοελληνικής γλυπτικής κατά την περίοδο 479 έως 450 Π.Κ.Ε. Χαρακτηρίζεται από την εγκατάλειψη του αρχαϊκού μειδιάματος και επικεντρώνεται σε στοιχεία που αντιπροσωπεύουν ρεαλιστικά την ανθρώπινη φύση και μορφή στην τέχνη. Τα χαρακτηριστικά του προσώπου οξύνονται και δίνεται έμφαση στην απόδοση του βλέμματος και του οφθαλμού με τη χρήση πολύτιμων λίθων στη θέση της κόρης. Ο αυστηρός ρυθμός απαντάται σε όλο σχεδόν τον ελληνικό κόσμο και συνδέεται ιδιαίτερα με τον χιασμό του σώματος ή κοντραπόστο (*contrapposto*) και την εισαγωγή του ορείχαλκου στη γλυπτική.

Δείτε επίσης
------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αυστηρός ρυθμός** |

* Ηνίοχος των Δελφών
* Ανάγλυφο από τα Φάρσαλα (Μουσείο του Λούβρου αρ. Ma 701)
* Έφηβος του Ακράγαντα

Παραπομπές
----------

1. ↑  «Εθνικό Αρχαιολογικό Μουσείο: Η κλασική περίοδος». Αρχειοθετήθηκε από το πρωτότυπο στις 18 Οκτωβρίου 2012. Ανακτήθηκε στις 27 Δεκεμβρίου 2012.
2. ↑  «Archaeologies of the Greek Past». Αρχειοθετήθηκε από το πρωτότυπο στις 31 Οκτωβρίου 2014. Ανακτήθηκε στις 27 Δεκεμβρίου 2012.
3. ↑  THE SEVERE STYLE OF GREEK SCULPTURE Αρχειοθετήθηκε 2010-03-08 στο Wayback Machine..
Το **Wish You Were Here** είναι ένα τραγούδι του αγγλικού συγκροτήματος Pink Floyd, το οποίο κυκλοφόρησε το 1975, στον ομότιτλο δίσκο του σχήματος. Οι στίχοι γράφτηκαν από τον Ρότζερ Γουότερς, και περιλαμβάνουν αισθήματα του, όπως το αίσθημα της αποξένωσης, αλλά και τη δυσπιστία του για τη μουσική βιομηχανία. Όπως όλος ο δίσκος, έτσι και το τραγούδι, αναφέρεται στον Σιντ Μπάρετ και την κατάρρευση υγείας που υπέστη. Ο Γουότερς συνεργάστηκε με τον Ντέιβιντ Γκίλμορ στη σύνθεση του κομματιού, με τον τελευταίο να αναλαμβάνει τα βασικά φωνητικά. Στις 14 Ιουνίου του 2014, το τραγούδι έγινε διαθέσιμο στο Spotify και σε διάρκεια τεσσάρων ημερών προβλήθηκε 1 εκατομμύριο φορές. Το 2011, το κομμάτι μπήκε στον Κατάλογος με τα 500 σημαντικότερα τραγούδια όλων των εποχών (Rolling Stone), στο νούμερο 324.

Παραπομπές
----------

1. ↑  Strong, Martin C. (2004). *The Great Rock Discography* (7th έκδοση). Edinburgh: Canongate Books. σελ. 1177. ISBN 1-84195-551-5.
2. ↑  Mabbett, Andy (1995). *The Complete Guide to the Music of Pink Floyd*. London: Omnibus Press. ISBN 0-7119-4301-X.
3. ↑  «500 Greatest Songs of All Time: Pink Floyd, 'Wish You Were Here'». Rolling Stone. Ανακτήθηκε στις 22 Μαρτίου 2013.

Εξωτερικοί σύνδεσμοι
--------------------

* Pink Floyd's version on Last.fm
* Wyclef Jean's version on Last.fm
Ο **Αύγουστος Α΄** ο *Πρεσβύτερος* (*August I.*, 18 Νοεμβρίου 1568 - 1 Οκτωβρίου 1636) από τον Οίκο των Γουέλφων-Αννόβερου, ήταν πρίγκιπας του Λύνεμπουργκ (1633-36), που ήταν τμήμα του δουκάτου του Μπράουνσβαϊγκ-Λύνεμπουργκ. O εξάδελφός του Αύγουστος Β΄ ο *Νεότερος* δούκας του Μπράουνσβαϊγκ-Βόλφενμπυτελ ήταν 11 έτη μικρότερός του.

Βιογραφικά
----------

Ήταν ο τριτότοκος γιος του Γουλιέλμου ΣΤ΄ και της Δωροθέας του Ολδεμβούργου, κόρης του Χριστιανού Γ΄, βασιλιά της Δανίας. Όταν ήταν νέος υπηρέτησε στο στρατό του Ροδόλφου Β΄ των Αψβούργων και πολέμησε σε εκστρατείες εναντίον των Γάλλων και των Τούρκων.

Το 1610 εκλέχθηκε ως ο λουθηρανός διοικητής του πριγκιπάτου-επισκοπής του Ράτσεμπουργκ. Για να μην γίνει κληρονομικό το πριγκιπάτο-επισκοπή, το εκλογικό σώμα δέσμευσε τον Αύγουστο ότι δεν θα νυμφευτεί. Πάντως είχε μια ανεπίσημη οικογένεια και έκανε 12 τέκνα. Το 1633 απεβίωσε ο μεγαλύτερος αδελφός του Χριστιανός και από αυτόν κληρονόμησε το πριγκιπάτο του Λύνεμπουργκ.

Κατά τη διάρκεια του Τριακονταετούς πολέμου συνέχισε την πολιτική ουδετερότητας του αδελφού του. Απεβίωσε στο Τσέλε το 1636 και τον διαδέχθηκε ο επόμενος αδελφός του Φρειδερίκος Δ΄.

Οικογένεια
----------

Εξελέγη διοικητής του πριγκιπάτου-επισκοπής του Ράτσεμπουργκ με τη συμφωνία να μη νυμφευτεί, αλλά είχε μια σταθερή σχέση με την Ίλσα Σμίτσεν και έκανε:

* 12 παιδιά που πήραν το επώνυμο *φον Λύνεμπουργκ*.

Πηγές
-----

* www.Welfen.de
* Geckler, Christa (1986). Die Celler Herzöge: Leben und Wirken 1371–1705. Celle: Georg Ströher. ISBN 3-921744-05-8. OCLC 255990175.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 52482921
* GND: 118651099

 |

 |
Η **Nestea** είναι ελβετική μάρκα παγωμένου τσαγιού και αναψυκτικών που ανήκει στη Nestlé, παρασκευάζεται από την The Coca-Cola Company και διανέμεται από το τμήμα ποτών της Nestlé στις Ηνωμένες Πολιτείες και από την Beverage Partners Worldwide (BPW), μια κοινοπραξία μεταξύ της The Coca-Cola Company και της Nestlé, στον υπόλοιπο κόσμο. Συναγωνίζεται τα Lipton Iced Tea και το Fuze Tea της Unilever/PepsiCo. Η Nestea παρέχει μια ποικιλία προϊόντων τσαγιού, συμπεριλαμβανομένων υγρών και συμπυκνωμάτων τσαγιού σε σκόνη, τσαγιού στο ψυγείο και έτοιμα προς κατανάλωση μπουκάλια που διανέμονται από καταστήματα ή μηχανήματα αυτόματης πώλησης. Το ρόφημα διατίθεται σε διάφορες γεύσεις, ανάλογα με τη χώρα.

Από την αρχή του 2017, η Nestlé και η Coca-Cola συμφώνησαν να τερματίσουν την κοινή επιχείρηση παγωμένου τσαγιού Nestea μετά από 16 χρόνια συνεργασίας. Ένας από τους λόγους για αυτό είναι ότι η Coca-Cola και η Nestlé θέλουν να ακολουθήσουν διαφορετικές στρατηγικές σε μια ταχέως μεταβαλλόμενη αγορά. Η Nestlé θα αναλάβει τη διανομή του Nestea στις περισσότερες χώρες εκτός από τον Καναδά, την Ισπανία, την Πορτογαλία, τη Ρουμανία, την Ανδόρα, τη Βουλγαρία και τη Σερβία, όπου η Coca-Cola θα διατηρήσει την άδεια.

Το 2019, η Nestea επαναπροωθήθηκε ως φυσικό προϊόν. Η νέα συνταγή, που κυκλοφόρησε η Nestlé μετά το τέλος της κοινοπραξίας, δεν περιέχει πλέον τεχνητά χρώματα και γεύσεις, σιρόπι καλαμποκιού και καθόλου συστατικά ΓΤΟ. Επιπλέον, το έτοιμο προς κατανάλωση παγωμένο τσάι Nestea παρασκευάζεται με εκχύλισμα στέβιας και μπορεί να βρεθεί σε διάφορες γεύσεις όπως λεμόνι, βατόμουρο και ροδάκινο. Η νέα συνταγή προμηθεύεται τα φύλλα τσαγιού της από το Νιλγκιρί, μια περιοχή στην Ινδία.

Δείτε επίσης
------------

* Lipton

Παραπομπές
----------

1. ↑  «Nestea». Nestle.
2. ↑  «Coca-Cola Hellenic Bottling Company Official Website». Αρχειοθετήθηκε από το πρωτότυπο στις 17 Αυγούστου 2019. Ανακτήθηκε στις 25 Νοεμβρίου 2021.
3. ↑  «Nestle and Coke Are Ending Their Nestea Iced Tea Venture After 16 Years». *Fortune* (στα Αγγλικά). Ανακτήθηκε στις 16 Οκτωβρίου 2020.
4. 1 2  «Nestea Instant Returns as a Reformulated Natural Tea». *World Tea News* (στα Αγγλικά). 9 Δεκεμβρίου 2019. Αρχειοθετήθηκε από το πρωτότυπο στις 17 Οκτωβρίου 2020. Ανακτήθηκε στις 16 Οκτωβρίου 2020.
5. ↑  «Nestea Rolls Out Next-Generation Brewed Iced Tea». Food Processing.
6. ↑  «Nestle overhauls Nestea tea brand». Food Business News.
Ο **Μπάρνιμ Γ΄**, γερμαν. Barnim III (π. 1300 - 14 Αυγούστου 1368) από τον Οίκο των Γκρίφφινς ήταν δούκας της Πομερανίας-Στεττίν (1344-68).

Βιογραφία
---------

Ήταν ο μόνος γιος τού Όθωνα Α΄ δούκα της Πομερνίας-Στεττίν και της Ελισάβετ των Σάουενμπουρκ, κόρης τού Γκέρχαρτ Β΄ κόμη τού Χόλσταϊν-Πλεν.

Το 1320 ο πατέρας του τον έκανε συγκυβερνήτη· είχε εξέχουσα θέση στην άμυνα και τη διοίκηση. Ήθελε την ανεξαρτητοποίηση από το Βρανδεμβούργο και γι' αυτό συμμάχησε με την Πολωνία και τη Βοημία. Πράγματι το 1338 το Βρανδεμβούργο αναγκάστηκε να παραιτηθεί από την επικυριαρχία της Πομερανίας. Εν τω μεταξύ ο πατέρας του απεβίωσε το 1344. Το 1348 ο Κάρολος Δ΄ της Γερμανίας αναγνώρισε την Πομερανία ως φέουδο της Γερμανίας· αυτό προστάτευσε τη χώρα από τους μαργράβους τού Βρανδεμβούργου. Το 1349-54 έγινε εμφύλιος πόλεμος στο Βρανδεμβούργο και αυτό επέτρεψε στον Μπάρνιμ Γ΄ να επεκτείνει με κατακτήσεις το δουκάτο του. Έγινε ο πρώτος δούκας των Κασουβιανών (Σλάβων της ανατολικής Πομερελίας).

Οικογένεια
----------

Νυμφεύτηκε την Αγνή των Γουέλφων, κόρη τού Ερρίκου Β΄ δούκα τού Μπράουνσβαϊγκ-Γκρούμπενχαγκεν και είχε τέκνα:

* Καζιμίρ Γ΄ 1348-1372, δούκας της Πομερανίας-Στεττίν.
* Σβάντιμπορ Γ΄ π. 1351-1413, δούκας της Πομερανίας-Στεττίν.
* Μπόγκισλαβ Ζ΄ 1355-1404, συγκυβερνήτης της Πομερανίας-Στεττίν.

Παραπομπές
----------

1. ↑  Leo van de Pas: (Αγγλικά) *Genealogics*. 2003.

Πηγές
-----

* Chisholm, Hugh, ed. (1911). "Barnim s.v. Barnim III.". Encyclopædia Britannica. 3 (11th ed.). Cambridge University Press. pp. 415–416.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 90991096
* GND: 13873402X

 |

 |
Η **Nestlé** (Νεστλέ) είναι πολυεθνική εταιρεία τροφίμων, που ιδρύθηκε και εδρεύει στο Βεβέ της Ελβετίας και είναι η μεγαλύτερη βιομηχανία της χώρας.

Ιστορία
-------

Διαφήμιση για το Νεσκαφέ (από την Πορτογαλία, 1930)
Ο φαρμακοποιός Ανρί Νεστλέ (γαλλικά: Henri Nestlé) που καταγόταν από την Φρανκφούρτη ίδρυσε το 1860 στο Βεβέ της Ελβετίας την ομώνυμη εταιρεία. Ο Νεστλέ είχε αναπτύξει μια τροφή για μωρά, των οποίων οι μητέρες δεν ήταν σε θέση να τα θηλάσουν. Ο Νεστλέ γρήγορα αντιλήφθηκε ότι η εμπορία του προϊόντος του ξεπερνούσε τα πλαίσια των δυνατοτήτων του. Έτσι, το 1866, δημιούργησε δική του εταιρεία, η οποία, το 1905, συγχωνεύθηκε με την Anglo-Swiss Condensed Milk Company με έδρα το Σαμ (Cham) της Ελβετίας. 

Αργότερα η εταιρία άνοιξε παραρτήματα σε άλλες χώρες όπως το Ηνωμένο Βασίλειο, η Γερμανία και η Ισπανία. Το πρώτο εργοστάσιο στις Η.Π.Α ιδρύθηκε στο Φούλτον της Νέας Υόρκης. Κατά τα τέλη του 19ου αιώνα προϊόντα της Nestlé εμφανίζονται στη Ελλάδα. Σε ελληνική εφημερίδα της εποχής βρίσκεται μια διαφήμιση για το «γαλακτούχον άλευρον Nestlé». Το 1914 η Εταιρεία Nestlé & Anglo – Swiss Condensed Milk Co. Cham & Vevey (Ελβετία) εγκαινίασε τις εγκαταστάσεις της στην οδό Πλούτωνος 1 στην Αθήνα και αποθήκης στον Πειραιά.

Η Nestlé σήμερα είναι μια από τις μεγαλύτερες εταιρείες τροφίμων σε ολόκληρο τον κόσμο, καθώς απασχολεί 265.000 άτομα παγκοσμίως και διαθέτει 481 εργοστάσια σε 87 χώρες και τις πέντε ηπείρους.

Διαθέτει ευρεία γκάμα προϊόντων. Γνωστά προϊόντα της στην Ελλάδα είναι ο στιγμιαίος καφές *Nescafe*, τα είδη βρεφικής διατροφής "Neslac", "Nan", οι σοκολάτες "Crunch", "Smarties", "KitKat", στιγμιαία ροφήματα (Νεσκουίκ), προϊόντα μαγειρικής με την επωνυμία "Maggi", μεταλλικό εμφιαλωμένο νερό ("Κορπή", "Perrier"), παγωτά, προϊόντα για κατοικίδια (όπως τα "Friskies") κ.ά. 

Η Νεστλέ είναι, επίσης, ο κυριότερος μέτοχος της εταιρείας προϊόντων κοσμητικής "L’ Oreal".

Nestlé Ελλάς
------------

Το 1973 ιδρύθηκε η σημερινή Nestlé Ελλάς που είναι παρούσα και με εργοστάσια παραγωγής στην Ελλάδα. Από τη Nestlé Ελλάς προέρχεται η εφεύρεση του διεθνώς γνωστού φραπέ.

Τον Φεβρουάριο του 2009, η Επιτροπή Ανταγωνισμού επέβαλε στην Nestlé Ελλάς πρόστιμο 29,9 εκατομμυρίων ευρώ, μετά από αυτεπάγγελτη έρευνα στην αγορά προϊόντων καφέ. Σύμφωνα με την Επιτροπή, κατά την πενταετία 2002-2006, η εταιρεία παρεμπόδιζε τις αλυσίδες σούπερ μάρκετ να κάνουν παράλληλες εισαγωγές στιγμιαίου καφέ και να προβάλουν τα ανταγωνιστικά προϊόντα, ενώ παράλληλα απαγόρευε στις καφετέριες και τους διανομείς να προμηθεύονται καφέ από άλλες εταιρίες.

Παραπομπές
----------

1. 1 2  *ετήσια αναφορά*.
2. ↑  www.4-traders.com/NESTLE-SA-9365334/company/.
3. ↑  «Η Ιστορία της Νεστλέ (ελληνικά)». Αρχειοθετήθηκε από το πρωτότυπο στις 22 Μαρτίου 2009. Ανακτήθηκε στις 21 Μαρτίου 2009.

Εξωτερικοί σύνδεσμοι
--------------------

* Πολυμέσα σχετικά με το θέμα  Nestlé στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 157382467
* LCCN: no89000097
* ISNI: 0000 0001 0066 4948
* GND: 2070341-7
* BNF: cb119918512 (data)
* HDS: 041776
* NKC: kn20030929005

 |

 |
Το **Αφσίν** (περσικά: افشین‎ / *Afšīn*; τουρκικά: *Afşın or Afşin*) είναι κοινό περσικό, τουρκικό και ουρντουικό όνομα, το οποίο είναι μια σύγχρονη περσική λέξη που προέρχεται από τα Αβεστικά. Το Αφσίν χρησιμοποιήθηκε από τους Σογδιανούς. Ιστορικά, ήταν ο πριγκιπικός τίτλος των ηγεμόνων της Οσρουσάνα κατά τη περίοδο της Μουσουλμανικής κατάκτησης. Οι Αφσίνοι της Οσρουσάνα ήταν Ιρανικό πριγκιπάτο στην Κεντρική Ασία, από τους οποίους ο μετέπειτα Αββασιδικός στρατηγός Χαϋντάρ ιμπν Καβούς αλ-Αφσίν είναι ο πιο γνωστός.

Ετυμολογία
----------

Το Αφσίν είναι η Αραβοποιημένη μορφή του μέσου περσικού Πίσιν, που προέρχεται από το Αβεστικό Πισινάχ. Στην προ-Ισλαμική Ιρανική παράδοση, είναι το όνομα ενός εγγονού του Καγιανιδικού βασιλιά Καβάντ (Γιαστ 13.132, 19.71). Στην Ισλαμική περίοδο, έχει βρεθεί ως κατάλληλο όνομα βεβαιώνεται από Αρμένιους ιστορικούς, με τη μορφή Οσίν (από το *Αουσίν*).

Άτομα
-----

* Χαϋντάρ ιμπν Καβούς αλ-Αφσίν (πέθανε το 841), Αββασίδης στρατηγός
* Μουχαμμάντ ιμπν Αμπί'λ Σατζ (πέθανε το 901), Σατζίδης κυβερνήτης του Αζαρμπαϊτζάν
* Αφσίν (τραγουδιστής), πλήρες όνομα Αφσίν Τζαβάρι, Ιρανός ποπ σταρ
* Αφσίν Γκότμπι (γεννηθείς το 1964), Ιρανός προπονητής ποδοσφαίρου
* Αφσίν Νορουζί (γεννήθηκε το 1985), Ιρανός παίκτης του πινγκ-πονγκ
* Αράς Αφσίν (γεννήθηκε το 1989), Ιρανός ποδοσφαιριστής

Μέρη
----

* Αφσίν, μια πόλη στην επαρχία Καχραμανμαράς στην περιοχή της Μεσογείου της Τουρκίας

Παραπομπές
----------

1. ↑  Mehrdad Kia (27 Ιουνίου 2016). *The Persian Empire: A Historical Encyclopedia*. ABC-CLIO. σελίδες 100–. ISBN 978-1-61069-391-2.
2. ↑
3. ↑  AFŠĪN in Encyclopedia Iranica. C.E. Bosworth. Online edition. 2010.
Το Old Spotted Dog Ground στο Forest Gate είναι το παλαιότερο ποδοσφαίρου γήπεδο στο Λονδίνο. Η **Κλάπτον Κομιούνιτι ΦΚ** το πήρε στην κατοχή της τον Σεπτέμβριο του 2019, μετά από διαπραγματεύσεις από τον προηγούμενο ιδιοκτήτη. Η Κλάπτον ΦΚ έχασε την κατοχή του γηπέδου λόγο μη καταβολής των ενοικίων.

Ιστορία
-------

Το γήπεδο κατασκευάστηκε το 1887 και αποτελούσε μέρος του νοσοκομείου St Bartholomew, η ομάδα μετακόμισε από το Hackney Downs στο Forest Gate όταν το νοσοκομείο σταμάτησε να μισθώνει την έκταση του Old Spotted Dog.
Οι χώροι ήταν αρχικά μέρος του Old Spotted Dog Hunting Lodge του βασιλιά Χένρυ του 8ου, ο ξενώνας έγινε αργότερα μια παμπ, η Spotted Dog όπου και πήρε το γήπεδο το όνομα της.
Η περιοχή πίσω από την παμπ ήταν χώροι για αγώνες κρίκετ πριν διαμορφωθεί το ποδοσφαιρικό γήπεδο.
Για τα εγκαίνια του νέου της γηπέδου η Clapton FC έδωσε φιλικό αγώνα με τους Old Carthusians μπροστά σε 700 θεατές νίκησε με 1-0.
Αν και ερασιτεχνική ομάδα, έχει δώσει κάποια φιλικά με μεγάλες ομάδες, όπως στης 26 Απριλίου του 1927 εναντίον του Ajax μπροστά σε 5000 θεατές! 
Επίσης, το Old Spotted Dog το χρησιμοποιούσε για πολλά χρόνιa η West Ham United για τις μικρές ομάδες της.
Ενώ κατά την διάρκεια του Β’ Παγκοσμίου πολέμου χρησιμοποιήθηκε ως αντιαεροπορικός σταθμός.
Μόλις στην πρώτη της κιόλας χρονία που εγκαταστάθηκε στην νέα της έδρα κατέκτησε και το πρώτο της τρόπαιο, το London Junior Cup!

Παραπομπές
----------

1. ↑  Mike Williams & Tony Williams (2012) *Non-League Club Directory 2013*, p658 (ISBN 978-1-869833-77-0)
Ο **Άγιος Λιμπεράτο ή Λιμπεράλε** (πέθανε το 269) ήταν χριστιανός μάρτυρας από την Ιταλία του οποίου η μνήμη του εορτάζεται από την Ρωμαιοκαθολική εκκλησία στις 20η Δεκεμβρίου.

Ο Άγιος Λιμπεράτο τάφηκε στο νεκροταφείο Septem Palumbas στο δρόμο Σαλαρία Βέκια, και στην αγιογραφία του αναφέρεται ότι καταγόταν από προξενική ευγενική οικογένεια αλλά αποφάσισε να μην ακολουθήσει πολιτική καριέρα. Συνελήφθη και καταδικάστηκε σε θάνατο στη Ρώμη υπό τον Κλαύδιο Γοτθικό και ορισμένοι πιστεύουν, σύμφωνα με την παράδοση, ότι το σώμα του βρίσκεται κάτω από τη βασιλική που είναι αφιερωμένη στον μάρτυρα Ιωάννη.

Παραπομπές
----------

1. ↑
2. ↑  Santo del giorno, il 20 dicembre si celebra san Liberato Αρχειοθετήθηκε 2021-12-25 στο Wayback Machine. su ilsussidiario.net
Οι **The Neighborhood** (μερικές φορές αποδίδεται ως "THE NBHD") είναι αμερικανικό ροκ συγκρότημα που δημιουργήθηκε στο Newbury Park της Καλιφόρνια το 2011. Το συγκρότημα αποτελείται από τον τραγουδιστή Jesse Rutherford, τους κιθαρίστες Jeremy Freedman και Zach Abels, τον μπασίστα Mikey Margott και τον ντράμερ Brandon Alexander Fried. 

Μετά από την κυκλοφορία των δύο τραγουδιών, "I'm sorry...", "Thank you" και "Female Robbery", το συγκρότημα "The Neighborhood" κυκλοφόρησε το πρώτο του ολοκληρωμένο άλμπουμ "I Love You" στις 23 Απριλίου 2013, μέσω της Columbia Records. Την ίδια χρονιά κυκλοφόρησε το τραγούδι "The Love Collection" και τον Νοέμβριο του 2014, μία μίξη με τίτλο "# 000000 & #FFFFFF". 
Αρκετό διάσημο είναι το τραγούδι Daddy issues από το tik tok.
Ένα δεύτερο άλμπουμ, "Wiped Out!" κυκλοφόρησε στις 30 Οκτωβρίου 2015. 

Στις 9 Μαρτίου 2018, κυκλοφόρησε ένα τρίτο με τίτλο ''Hard to imagine the Neighborhood ever changing". 

Αργότερα, το άλμπουμ ''Chip Chrome & The Mono-Tones'' κυκλοφόρησε στις 25 Σεπτεμβρίου 2020.
Ο **μπεηλέρμπεης** (οθωμανικά τουρκικά: بكلربكی, παλαιά τουρκικά: *beglerbegi*, τουρκικά: *beylerbeyi*) ήταν αρχικά ανώτερος στρατιωτικός βαθμός και διοικητικός τίτλος στην Οθωμανική Αυτοκρατορία. Η λέξη είναι σύνθετη από τον πληθυντικό του «μπέη» στη τουρκική *Μπεηλέρ* + *Μπέης*, που σημαίνει μπέης των μπέηδων, περίπου αρχίμπεης ή αρχιμπέης. Ο βαθμός αυτός στη συνέχεια αποτέλεσε τιμητική προσωνυμία που δίνονταν σε ανώτερους διοικητές επαρχιών ή άλλους αξιωματούχους, (και χωρίς διοικητική περιφέρεια) όταν πλέον η τιμητική επίσης προσωνυμία του μπέη είχε επεκταθεί σε πολύ μεγάλο αριθμό. Ο βαθμός του μπεηλέρμπεη δινόταν μέχρι του Σουλτάνου Αμπντούλ Χαμίτ Β΄ όπου και άρχισε να καταργείται σιωπηρά από τους επαναστάτες Νεότουρκους μέχρι που καταργήθηκε επίσημα από το κεμαλικό καθεστώς το 1923.

Κάθε μπεηλέρμπεης φρόντιζε κυρίως για την είσπραξη των φόρων αλλά και τη συγκρότηση ένοπλων ιππικών τμημάτων, τους λεγόμενους σπαχήδες, υπό τη σημαία λεγόμενη *σαντζάκ*, εξ ου και η ονομασία της διοικητικής περιφέρειας *σαντζάκι*. Αυτός που διοικούσε σαντζάκι λέγονταν *σαντζάκμπεης*. Κατά την οθωμανική εθιμοτυπία οι μπεηλερμπέηδες ακολουθούσαν αμέσως μετά τους βεζίρηδες που έφεραν όμως τον τίτλο του *πασά*, η δε προσαγόρευσή τους ήταν εκείνη του «εξοχότατου» εκτός του μπεηλέρμπεη της Τυνησίας που κατ' εξαίρεση έφερε το τίτλο του μπέη με τη προσαγόρευση όμως εκείνη του υψηλότατου, ως υποτελής του σουλτάνου ηγεμόνας. Παρεμφερής τίτλος ήταν ο *ατάμπεης* ή *αταμπέης*.

Πηγές
-----

* «Νεώτερον Εγκυκλοπαιδικόν Λεξικόν Ηλίου» τομ. 4ος, σελ. 295
Οι **Monks** ήταν συγκρότημα Αμερικανών που σχηματίστηκαν στη Γερμανία το 1964. Διαλύθηκαν το 1967 και ανασυγκροτήθηκαν το 1999 δίνοντας συναυλίες μέχρι σήμερα.

Ιστορία
-------

Το 1964, τέσσερις τζι-άι που υπηρετούσαν στο στρατόπεδο Κόουλμαν στο Γκελνχάουζεν της Φραγκφούρτης ίδρυσαν ένα συγκρότημα με το όνομα The 5 Torquays. Μετά την θητεία τους εγκαταστάθηκαν στη Φρανκφούρτη και περιόδευαν παίζοντας κομμάτια του Τσακ Μπέρι και άλλων χωρίς ιδιαίτερη επιτυχία. Η τύχη τους γύρισε όταν ανακαλύφθηκαν από δύο Γερμανούς φοιτητές. Ο Καρλ-Χάινς Ρέμυ, φοιτητής διαρρύθμισης στο Πανεπιστήμιο της Ουλμ, και ο Βάλτερ Νίμαν, φοιτητής στη σχολή Φόλκβανγκ στην Έσσεν, ανακάλυψαν το ταλέντο τους και τους έκαναν ριζική αναδιάρθρωση. Άλλαξαν το όνομα και την εμφάνισή τους. Τους έντυσαν στα μαύρα ασορτί, τους έβαλαν στο λαιμό ένα κορδόνι για γραβάτα, τους ξύρισαν το κρανίο κατά την συνήθεια των καλόγερων της καθολικής εκκλησίας. Άλλαξαν το στυλ της μουσικής τους. Αντί για τις επιτυχίες που έπαιζαν οι The 5 Torquays, οι Monks έπαιζαν κομμάτια δικής τους ιδιοσυγκρασίας. Η μουσική τους έγινε σκληρή, ρυθμική και μονότονη.

Ο ήχος τους συνδύαζε πανκ, ψυχεδέλεια και νταντά. Στο Αμβούργο ανέλαβαν παραστάσεις στο κλαμπ Top Ten.

Δισκογραφία
-----------

 **LPs** 

* Black Monk Time (1966/1994/2009)
* Five Upstart Americans (1999)
* Let’s Start a Beat – Live from Cavestomp (2002)
* Monks Demo Tapes 1965 (2007) (παλιές ηχογραφήσεις)

 **Singles** 

* „Complication" / „Oh, How to Do Now"
* „I Can't Get over You" / „Cuckoo"
* „Love Can Tame the Wild" / „He Went Down to the Sea"

 **Επανεκδόσεις** 

* Black Monk Time (1966/1979/2009) (LP/CD Polydor (Universal)
* Complication / Oh, How to Do Now (1966/2009) (Single von Play Loud! Productions)

Πηγές
-----

* Shaw, Eddie & Klemke, Anita (1994). *Black Monk Time*. Carson Street Publishing Inc. ISBN 0963337122.

Ταινίες
-------

* monks – The Transatlantic Feedback (2006) Ντοκυμαντέρ

Εξωτερικοί σύνδεσμοι
--------------------

* Επίσημη ιστοσελίδα
* Ντοκυμαντέρ
* Παρουσίαση
* Αφιέρωμα
Ο **Άγιος Κωνσταντίνος** καταγόταν από το χωριό Υψηλομέτωπο της Μυτιλήνης από γονείς Μουσουλμάνους. Απαγχονίστηκε από τους Τούρκους στις 2 Ιουνίου 1819 στην Κωνσταντινούπολη.

Βιογραφία
---------

Σε ηλικία δεκαπέντε ετών τον δηλητηρίασε μια Τουρκάλα και έμεινε τυφλός και κατάκοιτος επί τρία έτη. Θεραπεύτηκε όμως, όταν πλύθηκε σε ένα αγίασμα, όπως μια Χριστιανή πρότεινε στη μητέρα του. Κατόπιν πήγε στη Σμύρνη, για να εργαστεί σε ένα οπωροπωλείο. Συχνά, λόγω του επαγγέλματός του, πήγαινε στη Μητρόπολη, όπου παρακολουθούσε ωφέλιμες συζητήσεις και χριστιανικά αναγνώσματα. Έτσι άναψε στην καρδιά του η επιθυμία να γίνει Χριστιανός. Πήγε στο Άγιον Όρος και εκμυστηρεύτηκε το σχέδιο του σε μοναχούς, οι οποίοι όμως τον παρέπεμψαν στον Πατριάρχη Γρηγόριο Ε', εξόριστο τότε στη Μονή Ιβήρων. Με την καθοδήγηση του Πατριάρχη, αφού ετοιμάστηκε στη Σκήτη των Καυσοκαλυβίων, βαπτίστηκε.

Το μαρτύριο
-----------

Εν συνεχεία, μετέβη στη Μαγνησία της Μ. Ασίας για να μεταστρέψει και τα άλλα αδέλφια του. Περνώντας από το Αϊβαλί, αναγνωρίστηκε από έναν Τούρκο, συνελήφθη και οδηγήθηκε στον αγά. Ομολόγησε ότι ήταν τουρκικής καταγωγής και είχε βαπτιστεί χριστιανός. Τον μετέφεραν στην Κωνσταντινούπολη, όπου και εκεί, αφού συνέχισαν να τον βασανίζουν, τον απαγχόνισαν στις 2 Ιουνίου 1819.

Παραπομπές
----------

1. ↑  «Άγιος Κωνσταντίνος ο εξ Αγαρηνών». *Ορθόδοξος Συναξαριστής*.
Το **The Number of the Beast** είναι ένα τραγούδι του Heavy Metal αγγλικού συγκροτήματος Iron Maiden. Υπήρξε το έβδομο,γενικά, single του σχήματος, και το δεύτερο από τον δίσκο *The Number of the Beast*, του 1982. Ενώ, το 2005, υπήρξε και μία επανακυκλοφορία. Το τραγούδι γράφτηκε εξ ολοκλήρου από τον Στιβ Χάρις.

Το θέμα των στίχων είναι μία τελετή προς τιμήν του Σατανά, ωστόσο το κομμάτι είναι καθαρά περιγραφικό και ουδέτερο ως προς αυτό που περιγράφει. Παρόλα αυτά, στις ΗΠΑ, από θρησκευτικές ομάδες, το συγκρότημα κατηγορήθηκε για σατανισμό, όμως η αλήθεια είναι ότι ο Χάρις, εμπνεύστηκε τους στίχους, από εφιάλτη που είχε, αφού είδε την ταινία *Ο Μικρός Αντίχριστος: Η Προφητεία Νο 2*. Εντούτοις, δεν ήταν αυτή η μόνη έμπνευση του Χάρις, αλλά βασίστηκε επιπλέον και στο ποίημα του Ρόμπερτ Μπερνς, *Tam o' Shanter*.

Ωστόσο, το τραγούδι θεωρείται ένα από τα πιο δημοφιλή του σχήματος, μάλιστα στα βρετανικά chart είχε καταλάβει τη 18η θέση. Από την άλλη, η επανακυκλοφορία του 2005, το έφερε μέσα σε αρκετές δεκάδες ευρωπαϊκών chart. Επίσης, σχεδόν πάντα βρίσκεται στο συναυλιακό ρεπερτόριο τους, έχοντας υποστεί και αρκετές διασκευές, ενώ έχει χρησιμοποιηθεί και σε βιντεοπαιχνίδια και σε ταινίες. Σε ψηφοφορία που έγινε στην ελληνική έκδοση του *Metal Hammer*, το τραγούδι συμπεριλήφθηκε μεταξύ των *200 Σπουδαιότερων Τραγουδιών όλων των εποχών*, καταλαμβάνοντας την 11η θέση.

Παραπομπές
----------

1. 1 2 3  Βασίλης Ζαχαρόπουλος (2010). «The Number of the Beast». *Metal Hammer* **308**: 41.
2. ↑  Young, Simon. «Raising Hell». *Kerrang! Legends* (2): 32.
3. ↑  Wall, Mick (2004). *Iron Maiden: Run to the Hills, the Authorised Biography (3rd ed.)*. Sanctuary Publishing. σελ. 224. ISBN 1-86074-542-3.
4. ↑  Classic Albums: Iron Maiden – The Number of the Beast (DVD). Eagle Vision. 4 December 2001.
5. 1 2  «Iron Maiden Chart History». Official Charts Company. Ανακτήθηκε στις 1 Αυγούστου 2012.
6. ↑  «Iron Maiden discography». Finland's Official List. finnishcharts.com. Ανακτήθηκε στις 11 Οκτωβρίου 2011.
7. ↑  «Iron Maiden discography». FIMI. Italiancharts.com. Ανακτήθηκε στις 11 Οκτωβρίου 2011.
Ο **Μπερνάτ Μέτζε** (Βαρκελώνη, μεταξύ 1340 και 1346 - 1413) ήταν Καταλανός συγγραφέας. Θεωρείται ένας από τους σημαντικότερους πεζογράφους των τελών του 14ου αιώνα και ο πρώτος εκπρόσωπος και εισηγητής της Αναγέννησης στην καταλανική λογοτεχνία. Κύριο έργο του είναι το *Lo somni* ('Το όνειρο',1399).

Βιογραφία και έργα
------------------

Εργάστηκε ως συμβολαιογράφος και γραμματέας της βασιλικής καγκελαρίας του Στέμματος της Αραγώνας, στην υπηρεσία των βασιλέων Ιωάννη Α΄ και Μαρτίνου του Ανθρώπινου. Κατείχε επομένως πολύ καλή γνώση της καταλανικής, της αραγωνικής και της λατινικής γλώσσας. Το πρώτο του έργο, το έμμετρο *Llibre de Fortuna e Prudència*, ('Βιβλίο της Τύχης και της Σωφροσύνης '1381) αναφέρεται στις δυσκολίες που αντιμετωπίζει στη ζωή του ως μάθημα σωφροσύνης και αρετής. Ακολουθεί το ακόμη πρώιμο *Ovidi enamorat* και η μετάφραση μιας λατινικής επιστολής του Πετράρχη που με τη σειρά της είναι μετάφραση ενός από τα διηγήματα του Βοκάκιου στο Δεκαήμερον με τίτλο *Història de Valter e Griselda.* Παντρεύτηκε δυάκις και το 1395 στάλθηκε από τον μονάρχη ως πρέσβης στην έδρα του πάπα στην Αβινιόν. Πιθανότατα στη φυλακή, γράφει το *Medicina apropiada a tot mal* ('Φάρμακο για όλες τις αρρώστιες', 1396), ποίημα με συμβουλές για την κατάπαυση των παθών που προκαλεί ο έρωτας.

### Το όνειρο

Μεταξύ 1398 και 1399 συγγράφει το σημαντικότερο κείμενό του, το *Lo somni.* Ως λογοτεχνική τεχνική απομακρύνεται αισθητά από τα προηγούμενα έργα της καταλανικής λογοτεχνίας (π.χ. Ραμόν Λιουλ, Φρανσέσκ Εϊσιμένις) δεδομένου ότι, στα πρώτα δύο βιβλία του και πάντα στο πρώτο πρόσωπο, κάνει χρήση του σχήματος του ονείρου. Στο τρίτο συναντάται με τον Ορφέα και στη συνέχεια με τον Τειρεσία που μέχρι και το τέταρτο βιβλίο βάλλει κατά των αμαρτιών των γυναικών. Από την πλευρά του, ο πρωταγωνιστής υπερασπίζεται το γυναικείο φύλο, δηλώνοντας ότι οι αμαρτίες και τα πάθη των ανδρών είναι μεγαλύτερα.

Παραπομπές
----------

1. ↑  «Bernat Metge». *www.escriptors.cat*. Ανακτήθηκε στις 5 Ιανουαρίου 2017.
2. ↑  Έχει εντοπιστεί και ένα ποίημα δίχως ημερομηνία με τίτλο *Sermó* ('Κήρυγμα').
3. ↑  Μπερνάτ Μέτζε, *Φάρμακο για όλες τις αρρώστιες*. στο escriptors.cat. Αρχειοθετήθηκε 2013-11-28 στο Wayback Machine.
4. ↑  Μπερνάτ Μέτζε, *Το όνειρο*. στο escriptors.cat. Αρχειοθετήθηκε 2012-11-08 στο Wayback Machine.

|  |  |
| --- | --- |
| Wikisource logoWikisource logo | Στη Βικιθήκη υπάρχει υλικό που έχει σχέση με το θέμα:  **Μπερνάτ Μέτζε** |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 10078734
* LCCN: n85145654
* ISNI: 0000 0001 0869 4906
* GND: 118783505
* SUDOC: 059523603
* BNF: cb14497438r (data)
* BIBSYS: 90380122
* NLA: 35799889
* BNE: XX1045569
* CiNii: DA01978649

 |

 |
O **Αύγουστος-Γουλιέλμος** (1715 - 1781) από τον Οίκο των Γουέλφων ήταν πρίγκιπας του Μπέβερν, που ήταν μέρος του δουκάτου του Μπράουνσβαϊγκ-Λύνεμπουργκ. Ήταν από τους πιο έμπειρους στρατηγούς του Φρειδερίκου Β' της Πρωσίας.

Βιογραφία
---------

Γεννήθηκε στο Μπράουνσβαϊγκ και ήταν ο πρώτος γιος του Ερνέστου-Φερδινάνδου πρίγκιπα του Μπέβερν και της Ελεονόρας-Καρλότας των Κέττλερ, κόρης του Φρειδερίκου-Καζιμίρ δούκα της Κουρλάνδης. Το 1746 απεβίωσε ο πατέρας του και τον διαδέχθηκε.

Από το 1731 είχε μπει στον πρωσικό στρατό και το 1739 είχε γίνει συνταγματάρχης ενός συντάγματος πεζικού. Ήταν υποστράτηγος όταν έλαβε μέρος στη μάχη του Χοενφρίεντμπεργκ, όπου διακρίθηκε και γι' αυτό προήχθη σε αντιστράτηγο το 1750.

Ήταν από τους πιο έμπειρους στον στρατό του Μεγάλου Φρειδερίκου Β΄. Στη μάχη του Λόμποσιτς το 1756 διοικούσε την αριστερή πτέρυγα και στη μάχη του Ράιχενμπεργκ το 1757 νίκησε τον Αυστριακό στρατηγό Κένιγκσεγκ. Έλαβε μέρος στις μάχες της Πράγας, του Κολίν και στην υποχώρηση του Γκέρλιτς. Διοίκησε όσο στρατό άφησε πίσω του ο Φρειδερίκος Β΄ το 1757, όταν βάδισε εναντίον της Γαλλίας.

Συγκράτησε υπέρτερους εχθρούς με άμυνα και ήταν πολύ επιδέξιος σε αυτό, βασιζόμενος και στη βοήθεια του στρατηγού Γουίντερφελντ. Όταν όμως αυτός σκοτώθηκε στο Μόυς, σταμάτησε τη μάχη και έπαθε βαριά ήττα στο Μπρεσλάου τον Νοέμβριο. Έπεσε στα χέρια των Αυστριακών την άλλη ημέρα και φυλακίστηκε για ένα έτος. Το 1759 έγινε στρατηγός του πεζικού. Το 1762, προσπαθώντας να ανακουφίσει το Σβάιντνιτς, προκάλεσε σοβαρή ήττα στους Αυστριακούς στο Ράιχενμπαχ. 

Αποσύρθηκε από τη δράση μετά την ειρήνη του Χουμπέρτουσμπουργκ και κυβερνούσε από το Στετίν. Απεβίωσε εκεί το 1781 και τον διαδέχθηκε ο νεότερος αδελφός του Φρειδερίκος-Κάρολος-Φερδινάνδος.

Πηγές
-----

* Chisholm, Hugh, ed. (1911). "article name needed". Encyclopædia Britannica (11th ed.). Cambridge University Press.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 17766957
* ISNI: 0000 0000 7985 2353
* GND: 108425932

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Augustus William, Duke of Brunswick-Bevern  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το ναρκαλιευτικό **Αύρα Μ-214** (πρώην *USS NSC 318*) κατασκευάστηκε στις Η.Π.Α. στα ναυπηγεία *USA Tacota Boat Building Co Inc. Tacota Wash* και είναι ένα από τα ναρκαλιευτικά που παραχωρήθηκαν στο Ελληνικό Πολεμικό Ναυτικό από τις Η.Π.Α. στα πλαίσια της Στρατιωτικής βοήθειας. Παρελήφθη μαζί με το Αργώ στις 21 Νοεμβρίου 1968 στον Ναύσταθμο της Βοστόνης και ανήκει στο Στολίσκο Ναρκαλιευτικών από τις την 1 Μαΐου του 1977. Όμοιου τύπου πλοία Αίγλη ΙΙ, Αλκυών, Δωρίς ΙΙ, Δάφνη ΙΙΙ, Αηδών ΙΙ, Κλειώ ΙΙΙ, Κίχλη ΙΙ, Κίσσα ΙΙ και Πλειάς ΙΙ

Είναι κατασκευασμένο από ξύλο και αντιμαγνητικά υλικά. Έχει πλήρες εκτόπισμα 370 τόνους, μήκος 144 πόδια, πλάτος 28 και βύθισμα 8,5 πόδια. Για την πρόωση του χρησιμοποιεί 4 μηχανές ντίζελ,(2 πρωοστηρια ζευγη) ισχύος 380 ίππων. Ο οπλισμός του αποτελείται από 2 πυροβόλα των 20 χιλιοστών και έχει πλήρωμα 39 άνδρες.

Βιβλιογραφία
------------

* Eric Wertheim, *The Naval Institute Guide to Combat Fleets of the World*, Naval Institute Press, 2007

Εξωτερικοί σύνδεσμοι
--------------------

* Το Ν/Α Αύρα Μ-214 στην επίσημη ιστοσελίδα του Ελληνικού Πολεμικού Ναυτικού
Squeak 3.9
Η γλώσσα **Squeak** είναι μια ανοικτού κώδικα αντικειμενοστραφής και ανακλώμενη (reflective) γλώσσα προγραμματισμού. Ο όρος ανακλώμενη αναφέρεται στο γεγονός ότι ο κώδικας ενός προγράμματος γραμμένο στην γλώσσα αυτή, είναι τροποποιήσιμος από τον προγραμματιστή καθώς το πρόγραμμα εκτελείται. Χάρη σε αυτήν την δυνατότητα, κάθε εφαρμογή που μεταφέρεται στο εσωτερικό του περιβάλλοντος του Croquet, γίνεται αυτόματα και άμεσα αντικείμενο συνεργασίας. Για παράδειγμα, μπορούν ταυτόχρονα δύο χρήστες να χειρίζονται το ίδιο παράθυρο και καθώς ο ένας το μετακινεί, ο άλλος να τροποποιεί το μεγεθός του.

Αποτελεί εξέλιξη της γλώσσας Smalltalk και είναι διαθέσιμη σε πολλές πλατφόρμες και προγράμματα που παράγονται σε μια πλατφόρμα εκτελούνται πανομοιότυπα και στις υπόλοιπες. Οι δημιουργοί του Croquet επέλεξαν την γλώσσα αυτή διότι θεωρούν τον κώδικα ως ένα ακόμα είδος μέσου και επομένως θα πρέπει να παρουσιάζει τα ίδια χαρακτηριστικά μεταφερσιμότητας με τα άλλα μέσα.

Όπως προαναφέρθηκε, η γλώσσα αυτή δίνει την δυνατότητα επεξεργασίας καθώς εκτελείται. Επιπλέον, μέσα από αυτή την δυνατότητα μπορούν να δημιουργηθούν προγράμματα και συστήματα τα οποία αυτοπροσδιορίζονται, αυτοτροποποιούνται και επομένως εξελίσσονται. Γενικότερα η γλώσσα Squeak αποτελεί ένα ευρύ φάσματος περιβάλλον συγγραφής και λειτουργικότητας με υποστήριξη για δυναμικά αντικείμενα. Επιπλέον, παρέχει γενικευμένους storage allocator και συλλέκτη απορριμάτων (garbage collector).

Δικτυακές πηγές
---------------

* Squeak programming language –
* Squeak programming language tutorials -

Αναφορές
--------

1. ↑  Alan Kay et al. (2003), Croquet collaboration system architecture
Το **VHS** (εν συντομία του **Video Home System**)  ή και Vertical Helical Scan είναι ένα καταναλωτικού επιπέδου πρότυπο, αναλογικής εγγραφής βιντεοταινίας σε κασέτα, που ανέπτυξε η Ιαπωνική εταιρία JVC στις αρχές της δεκαετίας του 1970. Πρωτοκυκλοφόρησε στην Ιαπωνία στις 9 Σεπτεμβρίου 1976 και στις ΗΠΑ στις 23 Αυγούστου 1977.

Οι οπτικοί δίσκοι εισήχθησαν αργότερα οι οποίοι προσέφεραν καλύτερη ποιότητα σε σύγκρισή με την βιντεοκασέτα. Μετά την εισαγωγή του DVD το 1996 αρχιζε να πέφτει η αξία του VHS.

Παραπομπές
----------

1. ↑  IEEE History Center: Development of VHS
2. ↑  «History of the VHS | The VHS» (στα Αγγλικά). Ανακτήθηκε στις 12 Μαΐου 2020.
3. ↑  «Parting Words For VHS Tapes, Soon to Be Gone With the Rewind». *The Washington Post*. August 28, 2005.. Ανακτήθηκε στις 2018-11-18.
Η **Βέρα Αλεξέγιεβνα Καράλλι** (ρωσικά: *Вера Алексеевна Каралли*, 27 Ιουλίου 1889 - 16 Νοεμβρίου 1972) ήταν Ρωσίδα χορεύτρια μπαλέτου, χορογράφος και ηθοποιός βωβών ταινιών, κατά τις αρχές του 20ού αιώνα. Η Καράλλι γεννήθηκε στη Μόσχα και αποφοίτησε από τη Σχολή Θεάτρου Μόσχας, το 1906, υπό τις οδηγίες του Αλεξάντερ Γκόρσκι. Μία από τις πρώτες της σημαντικές εμφανίσεις στο μπαλέτο έγινε το 1909, στις οποίες συμμετείχε και ο Σεργκέι Ντιαγκίλεφ, πράγμα που έγινε ξανά, το 1919 και το 1920. Ήδη από το 1915 είχε γίνει μπαλαρίνα του Θεάτρου Μπολσόι. 

Το 1914, ξεκίνησε και η επιτυχημένη καριέρα της στον βωβό κινηματογράφο και έγινε μία από τις πρώτες γυναίκες σελέμπριτι του κινηματογράφου στη Ρωσία. Η πρώτη της ταινία ήταν το δράμα του Πιοτρ Χαρντίνιν, *Ty pomnish' li*, στο οποίο συμπρωταγωνιστούσε με τον Ιβάν Μοτζούκιν. Μεταξύ το 1914 και το 1919, εμφανίστηκε σε 16 ταινίες, μέσα σε αυτές και η μεταφορά του έργου του Τολστόι, *Πόλεμος και Ειρήνη*, υπό τον τίτλο *Voyna i mir*. Η τελευταία της συμμετοχή στον κινηματογράφο, έγινε το 1921, με τη γερμανική ταινία *Die Rache einer Frau*.

Η Καράλλι, επίσης, υπήρξε ερωμένη του Μέγας Δούκας Ντμίτρι Πάβλοβιτς και συμπεριλήφθηκε μέσα στους συνωμότες για τον θάνατο του Ρασπούτιν, τον Δεκέμβριο του 1916. Φέρεται ότι ήταν μία από τις δύο γυναίκες, στο παλάτι του Φίλιξ Γιουσόποβ, τη νύχτα του θανάτου του Ρασπούτιν. Η άλλη ήταν η Μάριαν Πιστόχκολρς. Ο φερόμενος τρίτος άνδρας συνωμότης, δεν ταυτοποίησε ουδέποτε ωστόσο τις δύο γυναίκες δημοσίως. Κατά την Οκτωβριανή Επανάσταση, η Καράλλι διέφυγε στη Δύση. Κατά το 1920, συμμετείχε και συναυλία φιλανθρωπικού σκοπού, της οποίας τα έσοδα θα δίνονταν σε άλλους Ρώσους αυτοεξόριστους. Κατά αυτήν την εποχή, η Καράλλι έλαβε μαθήματα χορού. Από το 1930 έως και το 1935 ήταν στη ρουμανική όπερα, ενώ από το 1938 έως και το 1941, έζησε στη Γαλλία. Μετά από εκεί, πήγε στην Αυστρία, όπου πέρασε το υπόλοιπο του βίου της. Απεβίωσε στο Μπάντεν, το 1972 και ενταφιάστηκε στο Κεντρικό Νεκροταφείο της Βιέννης.

Παραπομπές
----------

1. ↑  Andros on Ballet Αρχειοθετήθηκε 15 March 2007 στο Wayback Machine.
2. ↑  Radzinsky, Edvard, *The Rasputin File*, Doubleday, 2000, pp. 476-77
3. ↑  Vassiliev, Aleksandre, *Beauty in Exile: The Artists, Models, and Nobility Who Fled the Russian Revolution and Influenced the World of Fashion*, tr. Antonina W. Bouis, New York: Harry N. Abrams, 2000, p. 189.
4. ↑  Russische Spuren in Wien – Teil 2: Von Vera Karalli bis Josef Stalin

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βέρα Καράλλι** |

* Vera Karalli στην IMDb
* The Ballerina Gallery
* Andros On Ballet
* Danish Ballet Journal

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 64274402
* LCCN: nr2004003762
* ISNI: 0000 0000 7844 7532
* GND: 136472559
* SUDOC: 142503142
* BNF: cb14844021v (data)
* NKC: js2010576496

 |

 |
Το **μπεηλίκι της Ανατολής** (τουρκικά: *Şark Beyliği*), γνωστό και ως **μπεηλίκι της Κωνσταντίνης** (αραβικά: بايلك قسنطينة), ήταν ένα από τα τρία μπεηλίκια στο εγιαλέτι του Αλγερίου. Δημιουργήθηκε το δέκατο έκτο αιώνα και διαλύθηκε με τη γαλλική κατάκτηση και την κατάληψη της Κωνσταντίνης το 1837. Το έδαφός του αποτέλεσε τη βάση για τη σύσταση του διαμερίσματος της Κωνστανίνης το 1848.

Ιστορία
-------

Υπό τις εντολές του νταή του Αλγερίου, ο μπέης της Κωνσταντίνης ασκούσε απεριόριστη εξουσία στην επαρχία που του είχε ανατεθεί. Η κύρια πόλη της υποεπαρχίας ήταν η Κωνσταντίνη, στην οποία διέμενε ο μπέης. Η πόλη, κτισμένη σε ένα βουνό, της οποίας η βάση είναι σχεδόν εξ ολοκλήρου λουσμένη από τον ποταμό, αποτελούσε φυσικό οχυρό, ισχυρό και εύκολο στην υπεράσπιση. Ο περίβολός της, που κτίστηκε από τους Ρωμαίους, αποτελούταν από ψηλά τείχη πλαισιωμένα από πύργους.

Οργάνωση
--------

Τα τρία μπεηλίκια στο εγιαλέτι του Αλγερίου
### Διακυβέρνηση

Η ανώτατη αρχή στο μπεηλίκι ήταν ο μπέης της Κωνσταντίνης, ο οποίος διοριζόταν από τον νταή του Αλγερίου.

### Διοίκηση

Ο μπέης επικουρούνταν από διάφορους διοικητές (οι οποίοι μπορούσαν επίσης να έχουν στρατιωτικό ρόλο).

Παραπομπές
----------

1. ↑  OSMANLI YÖNETİMİNDE KUZEY AFRİKA: GARP OCAKLARI Αρχειοθετήθηκε 2018-11-07 στο Wayback Machine. σελ. 228, dergipark.gov.tr

Βιβλιογραφία
------------

* OPU (επιμ.). «L'Algérie durant la période ottomane». Alger. ISBN 9789961000991.  Unknown parameter `|prénom1=` ignored (`|first1=` suggested) (βοήθεια); Unknown parameter `|pages totales=` ignored (βοήθεια); Unknown parameter `|plume=` ignored (βοήθεια); Unknown parameter `|nom1=` ignored (`|last1=` suggested) (βοήθεια); Unknown parameter `|année=` ignored (`|year=` suggested) (βοήθεια); Unknown parameter `|lien éditeur=` ignored (βοήθεια); H παράμετρος `|url=` είναι κενή ή απουσιάζει (βοήθεια)
* «Le drapeau constantinois à l'époque de Hadj Ahmed, dernier Bey de Constantine». σελίδες 323–326.  Unknown parameter `|numéro=` ignored (βοήθεια); Unknown parameter `|périodique=` ignored (`|publisher=` suggested) (βοήθεια); Unknown parameter `|auteur1=` ignored (βοήθεια); Unknown parameter `|consulté le=` ignored (`|access-date=` suggested) (βοήθεια); Unknown parameter `|année=` ignored (`|year=` suggested) (βοήθεια); Unknown parameter `|langue=` ignored (`|language=` suggested) (βοήθεια)
Η **Μπάρνετ ΦΚ** (αγγλικά: *Barnet F.C.*, προφέρεται: [ˈbɑːrnɪt]) είναι αγγλική ποδοσφαιρική ομάδα που εδρεύει στο Λονδίνο. Τα χρώματα της ομάδας είναι το πορτοκαλί και το μαύρο. Ο σύλλογος αγωνίζεται στης κατηγορίες του συστήματος ποδοσφαιρικών πρωταθλημάτων Αγγλίας. Η έδρα της είναι το Underhill Stadium.

Ιστορία
-------

Η Μπάρνετ ιδρύθηκε το 1888 ύστερα από την ένωση δύο ποδοσφαιρικών ομάδων, της Νιου Μπάρνετ ΦΚ (New Barnet FC) και της Γούντβιλ ΦΚ (Woodville FC). Έγινε μέλος του πρωταθλήματος του Βόρειου Λονδίνου το 1892. Το 1912 έγινε μέλος της Αθίνιαν Λιγκ, ένα ερασιτεχνικό πρωτάθλημα της Αγγλίας. Ήταν μέλος της ως το 1965, οπότε ο σύλλογος έγινε ημιεπαγγελματικός. Την περίοδο 1971–72 η Μπάρνετ έφτασε ως τον τελικό του Τρόφι, του κυπέλλου δηλαδή για τους ημιεπαγγελματικούς και ερασιτεχνικούς συλλόγους της Αγγλίας με μόλις 15 παίκτες στο ρόστερ της, χάνοντας όμως από τη Στάφορντ Ρέιντζερς με 3-0.

Το 1991 ο σύλλογος έγινε επαγγελματικός, καθώς έγινε μέλος της Φούτμπολ Λιγκ, δηλαδή της διοργανώτριας αρχής για τις χαμηλότερες επαγγελματικές κατηγορίες. Η Μπάρνετ αγωνίστηκε εκείνη την περίοδο στην Λιγκ Του, όπου εκεί κατάφερε να φτάσει ως τα πλέι-οφ για την άνοδο στην Λιγκ Ουάν, χάνοντας όμως από την Μπλάκπουλ. Την περίοδο 1992–93, όμως, η Μπάρνετ υποβιβάστηκε στη Φούτμπολ Κόνφερενς, το πρωτάθλημα δηλαδή για ημιεπαγγελματικές ομάδες. Τελικά, το 2005 η ομάδα ανέβηκε ξανά στην Λιγκ Του.

Παραπομπές
----------

1. ↑  Κρατήστε το όνομα: Ρόσσι Έιμς sigmalive.com

Εξωτερικοί σύνδεσμοι
--------------------

* Πολυμέσα σχετικά με το θέμα  Barnet F.C. στο Wikimedia Commons
* Επίσημος ιστότοπος

  


|  |  |
| --- | --- |
| 

|  |
| --- |
| * Πύλη:Ποδόσφαιρο
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 314901532
* LCCN: nb2015004463

 |

 |
Το ***The Secret Life of My Secretary*** είναι μια τηλεοπτική σειρά της Νότιας Κορέας με πρωταγωνιστές τους Kim Young-kwang, Jin Ki-joo, Kim Jae-kyung και Koo Ja-sung. Εκπέμπεται από τις 6 Μαΐου έως τις 25 Ιουνίου 2019 στο SBS.

Πλοκή
-----

Ο διευθυντής τμήματος μιας εταιρίας κινητών μέσων ενημέρωσης γνωρίζει τους φίλους και τους εχθρούς του αφού έχει χάσει την ικανότητά του να αναγνωρίζει πρόσωπα και να συνεργάζεται με τον γραμματέα του για να προσπαθήσει να λύσει το μυστήριο ενώ ερωτεύεται.

Συμμετοχή και χαρακτήρες
------------------------

* Kim Young-kwang ως Do Min-ik
* Jin Ki-joo ως Jung Gal-hee
* Kim Jae-kyung ως Veronica/Park Ok-sun
* Koo Ja-sung ως Ki Dae-joo

Παραπομπές
----------

1. ↑  Kim Jin-suk (24 Οκτωβρίου 2018). [단독]김영광·진기주, '눈 먼 보스 길들이기' 주인공. *IS Plus* (στα Κορεατικά). Αρχειοθετήθηκε από το πρωτότυπο στις 18 Μαΐου 2021. Ανακτήθηκε στις 10 Ιουλίου 2019.
2. ↑  Park Soo-in (24 Οκτωβρίου 2018). 김영광 측 "‘눈 먼 보스 길들이기’ 제안 받은 작품 중 하나"(공식입장). *Newsen* (στα Κορεατικά).
3. ↑  ‘초면에 사랑합니다’ 김영광×진기주×김재경×무진성 4色 청춘 라인업 [공식]. *Sports Donga* (στα Κορεατικά). 16 Ιανουαρίου 2019.
To **The New America** είναι ένα άλμπουμ από το πανκ συγκρότημα Bad Religion. Κυκλοφόρησε το 2000 και ήταν το τελευταίο άλμπουμ τους που κυκλοφόρησε από την Atlantic Records. Το The New America είναι επίσης το τελευταίο άλμπουμ των Bad Religion με με τον Bobby Schayer στα ντραμς. Ο κιθαρίστας Brett Gurewitz συν-έγραψε και έπαιξε κιθάρα στο τραγούδι "Believe It". Το άλμπουμ επανεκδόθηκε από την Epitaph Records στις 15 Σεπτεμβρίου 2008.

Τραγούδια
---------

1. "You've Got a Chance" Γκράφφιν 3:41

2. "It's a Long Way to the Promise Land" Γκράφφιν 2:29

3. "A World Without Melody" Γκράφφιν 2:32

4. "New America" Γκράφφιν 3:25

5. "1000 Memories" Γκράφφιν 3:00

6. "A Streetkid Named Desire" Γκράφφιν 3:17

7. "Whisper in Time" Γκράφφιν 2:32

8. "Believe It" Γκράφφιν, Γκούρεβιτζ 3:41

9. "I Love My Computer" Γκράφφιν 3:06

10. "The Hopeless Housewife" Γκράφφιν 2:59

11. "There Will Be a Way" Γκράφφιν 2:53

12. "Let It Burn" Γκράφφιν 2:44

13. "Don't Sell Me Short" Γκράφφιν 3:58

14. "The Fast Life" (Έξτρα τραγούδι στην ευρωπαϊκή και ιαπωνική έκδοση) 2:01

15. "Queen of the 21st Century" (Έξτρα τραγούδι στην ευρωπαϊκή και ιαπωνική έκδοση) 4:17

B-Sides
-------

16. "Lose as Directed" 

17. "Pretenders"

Συντελεστές
-----------

Γκρεγκ Γκράφφιν - φωνή

Γκρεγκ Χέτσον - κιθάρα

Μπράιαν Μπέικερ - κιθάρα, φωνητικά

Τζει Μπέντλει - μπάσο, φωνητικά

Μπόμπι Σέιερ - ντραμς, κρουστά

Εξωτερικοί σύνδεσμοι
--------------------

Κριτική στο AllMusic
Ο **Αρχιεπίσκοπος Αχρίδος Στέφανος** (κοσμικό όνομα **Στόγιαν Βελιανόφσκι**, σλαβομακεδονικά: Стојан Вељановски‎, γεν. 1 Μαΐου 1955, Ντομπρούσεβο, Σ.Δ.Μακεδονίας, Σ.Ο.Δ.Γιουγκοσλαβίας) είναι Σλαβομακεδόνας Ορθόδοξος κληρικός και προκαθήμενος της Εκκλησίας Αχρίδος, της Ορθόδοξης Εκκλησίας στη Βόρεια Μακεδονία.

Βιογραφία
---------

Ο Αρχιεπίσκοπος Στέφανος γεννήθηκε την 1η Μαΐου 1955, στο χωριό Ντομπρούσεβο, του Δήμου Μόγκιλα στη Σ.Δ.Μακεδονίας της Σ.Ο.Δ.Γιουγκοσλαβίας, σήμερα Βόρεια Μακεδονία.

Το 1969 γράφτηκε στο Μακεδονικό Ορθόδοξο Θεολογικό Σεμινάριο του Αγίου Κλήμεντος της Οχρίδας, στο Ντράτσεβο, από όπου αποφοίτησε το 1974. Την ίδια χρονιά συνέχισε τις σπουδές του στη Θεολογική Σχολή του Πανεπιστημίου του Βελιγραδίου, αποφοιτώντας το 1979. Με την επιστροφή του, η Ιερά Σύνοδος της τότε σχισματικής «Μακεδονικής Ορθόδοξης Εκκλησίας» τον όρισε καθηγητή στη Θεολογική Σχολή των Σκοπίων. Το 1980 έφυγε για μεταπτυχιακές σπουδές στο Ινστιτούτο του Αγίου Νικολάου στο Μπάρι της Ιταλίας, που ειδικεύεται στις οικουμενικές-πατερικές και ελληνοβυζαντινές σπουδές. Το 1982 πήρε το μεταπτυχιακό του από αυτό το ινστιτούτο. Επιστρέφοντας, έγινε λέκτορας στη Θεολογική Σχολή του Αγίου Κλήμεντος της Οχρίδας των Σκοπίων.

Έλαβε τους μοναστικούς όρκους του στο Μοναστήρι του Οσίου Ναούμ στην Οχρίδα στις 3 Ιουλίου 1986 και στις 12 Ιουλίου χειροτονήθηκε Μητροπολίτης Ζλέτοβο και Στρώμνιτσα. Λίγο αργότερα ενθρονίστηκε Επίσκοπος Bregalnica και Στιπ. Τα επόμενα χρόνια, ο Επίσκοπος Στέφανος υπηρέτησε ως κοσμήτορας της Θεολογικής Σχολής των Σκοπίων, εκπρόσωπος της Ιεράς Συνόδου της «Μακεδονικής Ορθόδοξης Εκκλησίας», ως αρχισυντάκτης της επίσημης εφημερίδας της εκκλησίας «Εκκλησιαστική Ζωή» (*Црковен живот*) και ως γενικός γραμματέας της «Αρχιεπισκοπής Αχρίδας και Μακεδονίας».

Στην Οχρίδα, στις 9 και στις 10 Οκτωβρίου 1999, η Κληρικολαϊκή Συνέλευση τον εξέλεξε επικεφαλής της «Ορθόδοξης Εκκλησίας της Μακεδονίας». Αντιδρώντας στις ενστάσεις ότι ο επίσκοπος Στέφανος ήταν μόλις 44 ετών όταν εξελέγη, ο πρωτοδιάκονος Σλάβε Προϊκόφσκι είπε ότι η τοπική Ορθόδοξη Εκκλησία πίστευε στην πνευματική και ηθική ωριμότητα του Στέφανου. Ο Προϊκόφσκι πρόσθεσε, ωστόσο, ότι το μέλλον της Εκκλησίας δεν εξαρτάται μόνο από τον Αρχιεπίσκοπο Στέφανο, καθώς, ως επικεφαλής της «Ορθόδοξης Εκκλησίας της Μακεδονίας», ήταν απλώς πρώτος μεταξύ ίσων.

Στις 16 Μαΐου 2022, ο Αρχιεπίσκοπος Στέφανος έγινε ο πρώτος Αρχιεπίσκοπος Αχρίδος που αναγνωρίστηκε κανονικά μετά τον Δοσίθεο Β', λόγω της απόφασης της Ιεράς Συνόδου της Σερβικής Ορθόδοξης Εκκλησίας να αποδεχθεί το κανονικό καθεστώς της Ορθόδοξης Εκκλησίας της Μακεδονίας. Είχε προηγηθεί, μία εβδομάδα πριν, η απόφαση του Οικουμενικού Πατριαρχείου να δεχτεί «*σε ευχαριστιακή κοινωνία την Ιεραρχία, τον κλήρο και τον λαό της*», με το όνομα *Αρχιεπισκοπή Αχρίδος*, «*αποκλείουσα τον όρον "Μακεδονική" και οιοδήτι άλλο παράγωγο της λέξεως "Μακεδονία"*».

Παραπομπές
----------

1. ↑  "Πατριαρχείο Σερβίας: Ρεαλιστική η επίλυση του ζητήματος της Αρχιεπισκοπής Αχρίδος", ΟΡΘΟΔΟΞΙΑ 16.05.2022
2. ↑  "Οικουμενικό Πατριαρχείο: Αναγνωρίζει τη σχισματική εκκλησία των Σκοπίων", ΟΡΘΟΔΟΞΙΑ 9.05.2022
Η **Μουνγκία** (βασκική, επίσημη μορφή: Mungia, ισπανική μορφή: Munguía) είναι κωμόπολη και δήμος της επαρχίας της Βισκαΐας στην περιφέρεια της Χώρας των Βάσκων στη βόρεια Ισπανία. Αποτελεί το μεγαλύτερο αστικό κέντρο της κομάρκας του Ουρίμπε μαζί με τη Σοπέλα, στα ανατολικά του Μείζονος Μπιλμπάο. Ο κύριος ρόλος της διαχρονικά υπήρξε αυτός του σταθμού μεταξύ των δύο κυριότερων πόλεων της ακτής της επαρχίας, Μπιλμπάο και Μπερμέο ενώ οι κάτοικοί της ήταν γεωργοί, με τις ιδιοκτησίες τους να μοιράζονται στις όχθες των ρυακιών που καταλήγουν στον ποταμό Μπουτριόν.

Παραπομπές
----------

1. ↑  Εθνικό Ινστιτούτο Στατιστικών της Ισπανίας: «Municipal Register of Spain of 2022» 16  Μαΐου 2022. σελ. 1,235.
2. ↑  «Entorno - Situación - Ayuntamiento de Mungia». *www.mungia.eus* (στα Ισπανικά). Αρχειοθετήθηκε από το πρωτότυπο στις 8 Αυγούστου 2018. Ανακτήθηκε στις 4 Αυγούστου 2018.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 142363299
* LCCN: nr2004026259

 |

 |
Η **Μπάρμπαρα Χέρσεϊ** (αγγλικά: *Barbara Hershey*‎, γενν. 5 Φεβρουαρίου 1948) είναι Αμερικανίδα ηθοποιός. Σε μια καριέρα που εκτείνεται πάνω από 50 χρόνια, ενσάρκωσε μια ποικιλία ρόλων στην τηλεόραση και τον κινηματογράφο σε διάφορα είδη, συμπεριλαμβανομένων γουέστερν και κωμωδιών. Ξεκίνησε την υποκριτική σε ηλικία 17 ετών το 1965 αλλά δεν έλαβε αναγνωρισιμότητα μέχρι την δεκαετία του 1980. Την ίδια περίοδο, η *Chicago Tribune* αναφερόταν σε αυτήν ως "μια από τις καλύτερες ηθοποιούς της Αμερικής".

Η Χέρσεϊ κέρδισε Έμμυ και Χρυσή Σφαίρα Καλύτερου Πρωταγωνιστικού Ρόλου σε μίνι σειρά για τον ρόλο της στο *A Killing in a Small Town* (1990). Έλαβε υποψηφιότητες για Χρυσή Σφαίρα Β' Γυναικείου Ρόλου για τον ρόλο της ως Μαρία Μαγδαληνή στην ταινία *Ο τελευταίος πειρασμός* (1988) και για τον ρόλο της στην ταινία *Το Πορτραίτο μιας Κυρίας* (1996). Για την τελευταία ταινία, ήταν υποψήφια για Όσκαρ Β' Γυναικείου Ρόλου και κέρδισε το βραβείο των κριτικών κινηματογράφου του Λος Άντζελες Καλύτερης Υποστηρικτικής Ηθοποιού. Έχει κερδίσει δυο βραβεία Καλύτερης Ηθοποιού στο Φεστιβάλ Κινηματογράφου των Καννών για τον ρόλο της στις ταινίες *Shy People* (1987) και *A World Apart* (1988). Συμμετείχε στην ταινία του Γούντι Άλεν *Η Χάνα και οι αδελφές της* (1986), για την οποία ήταν υποψήφια για το βραβείο Καλύτερης Υποστηρικτικής Ηθοποιού από την Βρετανική Ακαδημία Κινηματογράφου, και στο μελόδραμα του Γκάρυ Μάρσαλ *Beaches* (1988), ενώ κέρδισε υποψηφιότητα για το βραβείο της Βρετανικής Ακαδημίας Κινηματογράφου για την ταινία του Ντάρεν Αρονόφσκι *Μαύρος κύκνος* (2010).

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. ↑  (Αγγλικά) *SNAC*. w6r33v22. Ανακτήθηκε στις 9  Οκτωβρίου 2017.
3. ↑  *filmportal.de*. ed0ab0d81a154ed6972e4a7377c72eb7. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 12  Δεκεμβρίου 2014.
5. ↑  Ανακτήθηκε στις 4  Μαρτίου 2021.
6. ↑  Ανακτήθηκε στις 21  Μαΐου 2019.
7. 1 2  Leo van de Pas: (Αγγλικά) *Genealogics*. 2003.
8. ↑  Tatman, Sandra L. (2 Ιουνίου 2011). *Chicago Tribune Competition*. Oxford Art Online. Oxford University Press.
9. ↑  Cohen, Harvey G. (1 Νοεμβρίου 2016). *Hollywood and the Great Depression*. Edinburgh University Press. ISBN 978-0-7486-9992-6.

Εξωτερικοί σύνδεσμοι
--------------------

* Μπάρμπαρα Χέρσεϊ στην IMDb
* Barbara Hershey at Virtual History

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 85098037
* LCCN: no92023001
* ISNI: 0000 0003 6855 8310
* GND: 130619604
* SUDOC: 074482629
* BNF: cb13954488g (data)
* BIBSYS: 98012523
* NKC: pna2006334392
* BNE: XX1105637

 |

 |